10’T சிகரம்

சீ லிங் தொடக்கப் பள்ளி

பாடக்குறிப்பு – வாசித்தல்

|  |  |  |
| --- | --- | --- |
| ஆசிரியர் | திருமதி நிலவழகி ஹரிகிருஷ்ணன் | |
| வகுப்பு | தொடக்கநிலை 3 | |
| பாடம் | தொகுதி 4 - ‘லகர’ ‘ளகர’ ‘ழகர’ ஒலி வேறுபாடு | |
| தேதி | 14-03-2014 | |
| நேரம் | 2 பாடவேளை ( 60 நிமிடங்கள் ) | |
| கற்பித்தல் நோக்கம் | 1) மாணவர்கள் ‘லகர’ ‘ளகர’ ‘ழகர’ எழுத்துக்களின் சரியான ஒலி வடிவத்தை அறிந்து’ அவை மேவிவரும் சொற்களையும் வாக்கியங்களையும் சரியான உச்சரிப்புடன் வாசிப்பார்கள்.  2) மாணவர்கள் தங்களுக்கு வழங்கப்பட்டிருக்கும் 10T வாசிப்புப் பகுதிகளை‘லகர’ ‘ளகர’ ‘ழகர’ ஒலி வேறுபாடு உணர்ந்து சரியான உச்சரிப்புடன் வாசிப்பார்கள். | |
| நேரம் | கற்பித்தல் நடவடிக்கைகள் | பயிற்றுவளங்கள் |
| 5 நிமிடம் | பாட அறிமுகம் – Tuning In   * ஆசிரியர் 10-T பகுதியில் இடம்பெற்றுள்ள படத்தை மட்டும் காட்டி, அப்படத்தில் என்ன நடக்கிறது என்று கேட்டுக் கலந்துரையாடுவார். | 10-T பகுதி -  ‘வேலன் செய்த  உதவி’  படம் மட்டும் |
| 15 நிமிடம் | பாட வளர்ச்சி – activities   * ஆசிரியர் 10-T வாசிப்புப் பகுதியை மாணவர்களிடம் காட்டுவார். * அன்றைய பாடத்தின் நோக்கத்தை மாணவர்களுக்குத் தெரிவிப்பார்.   ( இன்றைய பாடத்தில் **‘லகர’ ‘ளகர’ ‘ழகர’ ஒலி** வேறுபாட்டு எழுத்துக்களையும் சொற்களையும் சரியான ஒலி வடிவம் கொடுத்து உச்சரிக்க அறிவீர்கள். )   * ஆசிரியர் ஒரு முறை மாணவர்களுக்குப் பகுதியை வாசித்துக் காட்டுவார். * ஆசிரியர் அந்தப் பகுதியில் இடம்பெற்றுள்ள ‘லகர’ ‘ளகர’ ‘ழகர’ சொற்களைக் கண்டறிந்து கூறும்படி மாணவர்களிடம் கேட்பார். * மாணவர்கள் கூறும் சொற்களை ‘லகர’ ‘ளகர’ ‘ழகர’ வேறுபாட்டுக்கு ஏற்ப வகைப்படுத்தி வெண்பலகையில் காட்சிக்கு வைப்பார். ( ஆசிரியர் முன்கூட்டியே மின்னட்டைகளைத் தயார் செய்து வைத்திருப்பார். ) * ஆசிரியர் மாணவர்களிடம் அந்தச் சொற்களில் இடம்பெற்றுள்ள ‘லகர’ ‘ளகர’ ‘ழகர’ எழுத்துக்களை எவ்வாறு உச்சரிப்பது என்பதைக் கற்பிப்பார். கற்பிக்கும்போது ஆசிரியர் தான் தயாரித்த பட அட்டைகளின் துணைகொண்டு விளக்கம் அளிப்பார். * பின்னர், அச்சொற்களை எவ்வாறு வாசிக்க வேண்டும் என்று வாசித்துக்காட்டி, மாணவர்களையும் வாசிக்கச் செய்வார். | 10-T வாசிப்புப் பகுதி -  ‘வேலன் செய்த  உதவி’  ‘லகர’ ‘ளகர’ ‘ழகர’ எழுத்துக்கள்  மேவி வரும் சொற்களைக் கொண்ட மின்னட்டைகள்  ‘லகர’ ‘ளகர’ ‘ழகர’ உச்சரிப்பின்போது  நாக்கு எங்கே இருக்கவேண்டும் என்று காட்டும் பட அட்டைகள். |
| 15 நிமிடங்கள் | * பிறகு மாணவர்களுக்குப் பகுதியில் இடம்பெற்ற ‘லகர’ ‘ளகர’ ‘ழகர’ சொற்கள் கொண்ட ஒரு பட்டியல் கொடுக்கப்படும். மாணவர்கள் இருவர் இருவராக அமர்ந்து அந்தப் பட்டியலில் இடம்பெற்றுள்ள சொற்களை வாசித்துப் பயிற்சி செய்வார்கள். ஒருவர் மற்றவருடைய உச்சரிப்பைச் சரிபார்த்துக் கொள்வார்கள். சரியாக வாசித்தால் அந்தச் சொற்களுக்குப் பக்கத்தில் புட்குறி இட்டுக்காட்டுவார்கள். சரியாக உச்சரிக்கவிலை என்றால் மேலும் பயிற்சி செய்வார்கள். மாணவர்கள் இந்த நடவடிக்கையில் ஈடுபடும்போது ஆசிரியர் பின்தங்கிய மாணவர்களுக்கு உதவுவார். * மாணவர்கள் இப்பயிற்சியை முடித்த பிறகு,   ஆசிரியர் அவர்களது இணை மாணவர்கள் எவ்வாறு வாசித்தார்கள். யாரெல்லாம் சரியாக உச்சரித்தார்கள்; யாரெல்லாம் மேலும் பயிற்சி செய்யவேண்டும் என்று கேட்டறிவார். சில மாணவர்களை அழைத்துச் சொற்களை வாசித்துக் காட்டும்படிக் கூறிச் சரிபார்ப்பார்.   * மாணவர்கள் அனைவரும் மீண்டும் ஒரு முறை வகுப்பு முழுமையாகச் சொற்களை உரக்க வாசித்துப் பயிற்சி செய்வார்கள். * அதன் பின்னர், 10-T நடவடிக்கையைச் செய்வார்கள். | ‘லகர’ ‘ளகர’ ‘ழகர’ எழுத்துக்கள் மேவி வரும் சொற்களைக் கொண்ட பயிற்சித்தாள். |
| 15 நிமிடங்கள் | * ஆசிரியர் 10’T இணையத்தளத்திலிருந்து மாணவர்களின் தரத்திற்கு ஏற்ப வாசிப்புப் பகுதிகளை வழங்குவார்.      * மாணவர்கள் பாட நோக்கத்தை மனதில் கொண்டு (‘லகர’ ‘ளகர’ ‘ழகர’ வேறுபாடு உணர்ந்து) பகுதிகளை வாசித்துப் பயிற்சி செய்வார்கள். * பிறகு தங்கள் இணை மாணவரிடம் வாசித்துக்காட்டிச் சரிபார்ப்பார்கள். பின்னர், பகுதியை ஒலிப்பதிவு செய்து ஆசிரியருக்கு அனுப்பி வைப்பார்கள். | 10’T பகுதிகள்  **HA** – 1) ‘பூவுக்குள் தேனீ’    **MA** -  1) ‘கழுதையின்  ஆசை’    **LA** -  1) ‘காயத்திற்கு  மருந்து’ |
| 10 நிமிடங்கள் | **மதிப்பிடுதல் / பாட முடிவு**   * ஆசிரியர் மாணவர்களின் பதிவுகள் சிலவற்றை ஒலிபரப்புவார். ( HA/MA/LA ) சக மாணவர்கள் ஒலிபரப்பப்படும் பதிவுகளைக்கேட்டு மதிப்பீடு செய்வார்கள். அவர்கள் வண்ண நட்சத்திரப் பனிக்கூழ் குச்சிகளைப் பயன்படுத்தித் தங்களது மதிப்பீட்டைத் தெரிவிப்பர்.   மாணவர்கள் தங்களது மதிப்பீட்டுக்கான காரணங்களையும் தெரிவிப்பார்கள்.  ( சுய மதிப்பீடு / இணை மதிப்பீடு )   * ஆசிரியர் மாணவர்களிடம் பாடத்தில் அவர்கள் என்ன கற்றுக்கொண்டார்கள் எனக் கேட்டறிந்து, பாடத்தை நிறைவு செய்வார். | வண்ண நட்சத்திரப் பனிக்கூழ் குச்சிகள் |